b'\n_START_ARTICLE_\nFrangipani\n_START_SECTION_\nIzvor\n_START_PARAGRAPH_\nNeki Petrus Frajapane de Imperato je bil pregnan sredi 10. stoletja iz Rima. Peter naj bi po legendi dobil svoj vzdevek zato, ker je med poplavo Tibere plul s svojim \xc4\x8dolnom po rimskih ulicah in delil kruh la\xc4\x8dnim. Petrov sin je bil Giovanni Sardo de Imperato, ne\xc4\x8dak pa Cencio (* po 1030), rimski konzul. Rodbina je zaslovela okrog 1014 z Leonom (Leo Frangipani), ki je pripadal gibelinskemu plemstvu.\n_START_SECTION_\nZgodovina\n_START_PARAGRAPH_\nFrangipani so \xc5\xbee v 6. stoletju skupaj z drugimi patricijskimi rodovinami bizantinskega porekla kot Stefaneschi, Hildebrandi (Ildebrandi), De Papa \xe2\x80\x93 sestavljali jedro vladajo\xc4\x8dega razreda; njihova stanovanja so obsegala vse podro\xc4\x8dje med Circo Massimo, Santa Maria Nuova in Kolosejem. Zvesti trdnemu gvelfskemu izro\xc4\x8dilu so imeli odlo\xc4\x8dilno vlogo v boju med cesarjem Henrikom IV. ter pape\xc5\xbeem Gregorjem VII.; kot njegovi prista\xc5\xa1i so vladali v Rimu od 1107 do 1108. Skozi celo 12. stoletje so si prizadevali za temeljito obnovo Cerkve in za njeno popolno neodvisnost. Vrhunec svoje mo\xc4\x8di so dosegli z izvolitvijo Honorija II. 1124. _NEWLINE_Glavne panoge so bili v zgodnjem srednjem veku v\xc2\xa0\xc2\xbbde Septizodius\xc2\xab. Grad so si uredili na Palatinuv\xc2\xa0\xc2\xbbSeptizodium\xc2\xab-u z vklju\xc4\x8ditvijo enega stolpa Circusa Maxima; ugnezdili so se tudi v starem\xc2\xa0\xc2\xbbde Chartularia\xc2\xab: Chartularium je bil v rimskem \xc4\x8dasu dr\xc5\xbeavni arhiv rimskih cesarjev v Trastevere; zdi se, da predstavlja vzporedno \xc4\x8drto rodbina Trasmodo. Rodbina Frangipani je imela v posesti med drugimi v Laciju Nemi in Tolfo._NEWLINE_Rodbina je bila znana kot podpornik reformnih pape\xc5\xbeev. 1124 je torej uspe\xc5\xa1no izpeljala volitve svojega nekdanjega nasprotnika Honorija II.. Med razkolom od 1130 do 1138 so se postavili Frangipani kot tekmeci rodbine Pierleoni, ki je podpirala protipape\xc5\xbea Anakleta II.. Na zahtevo Inocenca II. so spremenili Kolosej v trdnjavo. V poznej\xc5\xa1em boju za vodilno vlogo v Rimu med gvelfi pod vodstvom rodbine Orsini in gibelini pod vodstvom rodbine Colonna so Frangipani podpirali Orsinijeve in so si priborili vodstvo.\n_START_SECTION_\nNemirne pape\xc5\xa1ke volitve 1124\n_START_PARAGRAPH_\nOb Kalistovi smrti je povzro\xc4\x8dil te\xc5\xbeave nezakonit poseg plemstva v pape\xc5\xa1ke volitve. V tistem \xc4\x8dasu sta obstajali v Rimu dve veliki rodovini in dve nasprotujo\xc4\x8di si stranki: Frangipani in Pierleoni; prva je obvladovala podro\xc4\x8dje okrog Koloseja s svojimi Turris Chartularia, druga pa okro\xc5\xbeje v bli\xc5\xbeini Tiberskega otoka, s svojo trdnjavo-gledali\xc5\xa1\xc4\x8dem Marcelom (Marcellus). Po splo\xc5\xa1nem dogovoru med kurijskimi kardinali in plemstvom ter v skladu s kanonskimi predpisi, naj bi potekala izvolitev Kalistovega naslednika tretji dan po njegovi smrti. Na strani plemi\xc4\x8dev so bili glavni posredniki bogati in vplivni Pierleone I. (\xe2\x80\xa01128), o\xc4\x8de kardinala Pierleoneja II., ki naj bi postal pozneje protipape\xc5\xbe Anaklet, in Leo Frangipane, brat Roberta Frangipaneja in tisti od Cencijev (Cencius), ki je razjezil Gelazija II.. Leo Frangipane je spodbujal to razumevanje, da bi mogel imeti ve\xc4\x8d \xc4\x8dasa za izvolitev uglednega diplomata Worm\xc5\xa1kega sporazuma, ostijskega \xc5\xa1kofa kardinala Lamberta. Zavedal se je, da je pred njim te\xc5\xbeka naloga; saj je bilo splo\xc5\xa1no znano, da so ljudje \xc5\xbeeleli za pape\xc5\xbea Saksa (Saxo), kardinala pri sv. \xc5\xa0tefanu. Zato se je Leo hlinil, da ima isto \xc5\xbeeljo tudi sam. Hkrati pa \xe2\x80\x93 da zagotovi prisotnost vseh kardinalov in tako veljavne volitve \xe2\x80\x93 se je potrudil, da se je osebno se\xc5\xa1el s spremljevalcem vsakega od kardinalov na ve\xc4\x8der pred volilnim dnevom in se je z vsakim dogovoril \xe2\x80\x93 ne da bi drugi za to vedeli \xe2\x80\x93 da bodo jutri nosili rde\xc4\x8de pla\xc5\xa1\xc4\x8de, da se bodo lo\xc4\x8dili od pape\xc5\xbeeve \xc4\x8drne suknje. To je storil v pri\xc4\x8dakovanju, da bo izvoljen za pape\xc5\xbea glede na svoj vpliv, ko ga bo vsakdo od kardinalov zlahka opazil._NEWLINE__NEWLINE_Kolikor resnice pa\xc4\x8d obstaja v tej zgodbi, ki jo je povedal gore\xc4\x8d privr\xc5\xbeenec protipape\xc5\xbea Anakleta, ki je bil tedaj kardinal Perleone II. pri sv. Kalistu, dr\xc5\xbei tole: Privr\xc5\xbeenci te dvojice so bili vidni na teh volitvah \xe2\x80\x93 vsi kardinali so se zbrali v kapeli samostana sv. Pankracija, ki je bil pritrjen na ju\xc5\xbeno krilo Lateranske bazilike. Tam stoji zdaj o\xc4\x8darljiv samostan kanonikov. Po malo razpravljanja o predlogu Jonatana, kardinala-diakona pri sv. Kozmu in Damijanu, niso izvolili niti kardinala Saksa niti Lamberta, ampak kardinala-duhovnika pri sv. Anastaziji, Teobalda Buccapecu. Njega so ustrezno oblikli v rde\xc4\x8d pla\xc5\xa1\xc4\x8d in prevzel ime Celestin. Toda nenadoma, ko so peli Te Deum, in je kardinal Lambert pel glasneje od ostalih, so zagnali krik Robert Frangipane in njegova stranka:\xc2\xa0\xc2\xbbLambert pape\xc5\xbe!\xc2\xab\xc2\xa0Naenkrat je odhitel ven, sedel na tako imenovano symae (sigmae) pred cerkvijo sv. Silvestra, in ga razglasil za pape\xc5\xbea pod imenom Honorij II. To se je zgodilo 15. decembra._NEWLINE__NEWLINE_Dokaj o\xc4\x8ditno je, da je stranka Pierleonea s svojim nepri\xc4\x8dakovanim imenovanjem Teobalda presenetila kardinalski zbor in ti so pohiteli razgla\xc5\xa1at kandidata, ki ga sami niso \xc5\xbeeleli. Kakor hitro so izklicali ime lambert, je njihov\xc2\xa0\xc2\xbbuglednej\xc5\xa1i del\xc2\xab\xc2\xa0(\xc2\xbbsanior pars\xc2\xab) v smislu odloka Nikolaja II. potegnil z njim. Za nekaj dni je bil Rim prizori\xc5\xa1\xc4\x8de hudih neredov in zme\xc5\xa1njav; kon\xc4\x8dno pa so Celestina njegovi navija\xc4\x8di pustili na cedilu in Lambert je ostal nesporni lastnik Sede\xc5\xbea sv. Petra. Lambert, kot\xc2\xa0\xc2\xbbljubitelj pravice\xc2\xab, ni bil zadovoljen z na\xc4\x8dinom izvolitve, ter je pred vsemi kardinali odstopil s svojega polo\xc5\xbeaja ter odlo\xc5\xbeil svojo mitro in pla\xc5\xa1\xc4\x8d. Njegov odstop so sprejeli, vendar so ga takoj ponovno izvolili. Vsi so mu poljubili noge in ga priznali\xc2\xa0\xc2\xbbkot svojega \xc5\xa1kofa in vesoljnega pape\xc5\xbea\xc2\xab\xc2\xa0na nedeljo, 21. decembra 1124.\n_START_SECTION_\nDva pape\xc5\xbea tudi 1130\n_START_PARAGRAPH_\nKo je Honorij II. \xc5\xa1e umiral, je gospodarsko zelo vplivna rimska rodovina Pierleonejevih (tudi: Pierleoni) \xe2\x80\x93 ki so bili sicer judovskega porekla pa so se pokristjanili \xe2\x80\x93 uporabila vsa sredstva, da bi postavila kardinala Petra Leoneja za pape\xc5\xbea. Kakor hitro je pape\xc5\xbe zatisnil o\xc4\x8di, je ve\xc4\x8dina kardinalov \xe2\x80\x93 kamor jih je v njihovo zastra\xc5\xbeeno pala\xc4\x8do zbral Frangipani \xe2\x80\x93 izvolila pobo\xc5\xbenega in u\xc4\x8denega kardinala Gregorja Papareschi-ja za pape\xc5\xbea Inocenca II. in sicer \xc5\xbee 14. februarja 1130 ob devetih zjutraj. Nasprotna stranka pa ni zamujala, ampak je \xc5\xa1e istega dne popoldne nekaj kardinalov in podkupljeno ljudstvo oklicalo za pape\xc5\xbea Petra Leone-ja pod imenom Anaklet II.._NEWLINE__NEWLINE_Gregorja je izvolilo za pape\xc5\xbea 16 kardinalov. On je bil prej benediktinski opat. ter regularni kanonik v Lateranu, diakon pri S. Angelo in Pescheria. _NEWLINE_Od 1118 je bil dekan kardinalskega zbora. 20 kardinalov pa je nekaj ur pozneje izvolilo za pape\xc5\xbea Petra: v Cerkvi je nastal razdor._NEWLINE__NEWLINE_Ko je Inocenc opazil nemire, se je \xc5\xbee petega dne hotel odpovedati pape\xc5\xa1tvu; kardinali pa so ga najprej prosili, naj ostane; nato so mu v primeru odstopa zagrozili z izob\xc4\x8denjem. Niso namre\xc4\x8d hoteli sprejeti posvetnega, celo razuzdanega Petra. Inocencijev polo\xc5\xbeaj pa je postal v prekucu\xc5\xa1kem mestu tako negotov, da se je zatekel k francoskemu kralju \xe2\x80\x93 kjer je na\xc5\xa1el zavetje, podobno kot \xc5\xbee pet njegovih prednikov. Tedaj je Anaklet II. zasedel baziliko sv. Petra, Lateran z zakladnico in prisilil celo ponosne Frangepane, da ga priznajo.'